open-index/open-wikipedia-markdown huggingface dataset:
Suizei

**Suizei** () oli perinteisen vallanperimysjärjestyksen mukaan Japanin toinen keisari. Hänen sanotaan toimineen keisarina vuosina 581 eaa.–549 eaa. Häntä edelsi hänen isänsä Jinmu, myyttinen ensimmäinen keisari, ja seurasi poikansa Annei.

Ainakin yhdeksän ensimmäisen perinteisen vallanperimysjärjestyksen mukaisen keisarin olemassaoloa pidetään kyseenalaisena. Ensimmäinen, todellisuudessakin mahdollisesti hallinnut keisari saattoi olla Sujin 200–300-luvuilla. Keisarillinen viraston mukaan Suizein hauta sijaitsee Naran prefektuurin Kashiharassa. Tämä šintolainen muistopyhäkkö on nimeltään *Tsukida no oka no e no misasagi* (). 

## Lähteet

## Aiheesta muualla
Il ragazzo della via Gluck

**Il ragazzo della via Gluck** on italialainen iskelmä. Laulun alkuperäinen levyttäjä oli italialainen Adriano Celentano, jonka versio menestyi Italiassa vuonna 1966. Säveltäjinä olivat Celentano ja Mariano Detto sekä sanoittajina Luciano Beretta ja Michele Del Prete.

Suomenkielisen käännöskappaleen sanat kirjoitti Kari Kuuva, joka itse levytti laulun nimellä "Asfalttia ja sementtiä" 17. tammikuuta 1968. Myöhemmin Katri Helena ja Kari Tapio tekivät omat versionsa.

Ruotsissa ja Norjassa laulu menestyi nimellä "Lyckliga gatan" Anna-Lena Löfgrenin levyttämänä ja Ranskassa laulu menestyi nimellä "La Maison où j'ai grandi" Françoise Hardyn esittämänä.
Robert Shiller

**Robert James "Bob" Shiller** (s. 29. maaliskuuta 1946 Detroit, Michigan) on yhdysvaltalainen ekonomisti ja Yalen yliopiston kansantalouden professori. Shiller on käsitellyt kirjassaan *Irrational Exuberance* järjettömän innostuneisuuden syitä. Kirjan ensimmäinen painos ennusti IT-kuplan puhkeamisen ja toinen painos asuntojen hintakuplan puhkeamisen. Shiller sai Nobelin taloustieteen palkinnon vuonna 2013 yhdessä Eugene Faman ja Lars Peter Hansenin kanssa.

## Teokset
* *[[Vaiston varassa: miten ihmismieli ohjaa maailmanlaajuista kapitalismia]]*, Gaudeamus, kääntänyt Timo Soukola.  Alkuperäisteos *Animal Spirits: How Human Psychology Drives the Economy, and Why It Matters for Global Capitalism*, George A. Akerlof ja Robert J. Shiller, Princeton University Press (2009), .
* *The Subprime Solution: How Today's Global Financial Crisis Happened, and What to Do about It* Robert J. Shiller, Princeton University Press (2008), .
* *The New Financial Order: Risk in the 21st Century,* Robert J. Shiller, Princeton University Press (2003), . 
* *Irrational Exuberance,* Robert J Shiller, Princeton University Press (2000), . Toinen painos (2005) 
* *Macro Markets: Creating Institutions for Managing Society's largest Economic Risks* Robert J. Shiller, Clarendon Press, New York: Oxford University Press (1993), .
* *Market Volatility*, by Robert J. Shiller, MIT Press (1990), .

## Lähteet
Einhard Bezzel

**Einhard Bezzel** (26. elokuuta 1934 – 16. toukokuuta 2022) oli saksalainen lintutieteilijä, kirjailija ja luontokuvaaja.

Bezzel oli perustamassa saksalaisten lintutieteilijöiden ja -harrastajien kattojärjestöä *Dachverbandes Deutscher Avifaunisten* (DDA) vuonna 1970. Bezzel toimi Saksan Lintutieteellisen Yhdistyksen aikakauslehden Journal für Ornithologien päätoimittajana vuosina 1971–1997, ja *Der Falke*n päätoimittajana 1996–2007. Hän oli Saksan Lintutieteellisen Yhdistyksen varapuheenjohtaja vuodesta 1997 lähtien.

Bezzel kirjoitti yli 500 artikkelia ja osallistui useiden kirjojen kirjoittamiseen.
## Teoksia
* *Verhaltensforschung : Das Verhalten der Tiere*, 1967
* *Die Tafelente (Aythya ferina)* , 1969
* *Vogelparadiese in Bayern*, 1970
* *Verstummen die Vögel?*, 1973
* *Belauschte Vogelwelt*, 1973
* *Praktische Vogelkunde*, 1974, yhdessä Gerhard Thielcken kanssa
* *Vogelleben – Spiegel unserer Umwelt*, 1975
* *Ornithologie*, 1977
* *Vögel Mittel- und Nordeuropas*, 1978
* *Mein Hobby: Vögel beobachten*, 1982
* *Kompendium der Vögel Mitteleuropas. Nonpasseriformes · Nichtsingvögel*, 1985
* *Kompendium der Vögel Mitteleuropas. Passeres · Singvögel*, 1993
* *Vogelfedern*, 2003
* *Die BLV Enzyklopädie Vögel der Welt*, 2004, yhdessä Christopher Perrinsin kanssa.

## Lähteet
Allain Roy

**Allain Roland Roy** (s. 6. helmikuuta 1970) on kanadalainen entinen jääkiekkomaalivahti ja olympiamitalisti. Winnipeg Jets varasi hänet neljännellä kierroksella 69. pelaajana , muttei Roy ikinä pelannut NHL:ssä.

Roy torjui vuodet 1988–1992 Harvardin yliopistojoukkueessa. Hän voitti siellä NCAA:n mestaruuden heti ensimmäisellä kaudellaan 1988–1989. Vuodet 1992–1994 Roy torjui Kanadan maajoukkueessa ja kaudella 1993–1994 hän pelasi myös SM-liigajoukkue Jokereissa. Roy jäi Jokereissa luukkuvahdiksi Ari Sulanderin taakse ja hän torjui kauden aikana 15 ottelussa. Keväällä 1994 Roy voitti Suomen mestaruuden. Samana vuonna hän edusti myös Kanadaa Lillehammerin olympiakisoissa. Roy jäi Kanadan kolmosmaalivahdiksi Corey Hirschin ja Manny Legacen taakse, mutta hän pääsi luukkuvahdiksi yhteen otteluun ja voitti olympiahopeaa.

Kaudeksi 1994–1995 Roy palasi kotimaahansa ja siirtyi CoHL-joukkue Saginaw Wheelsiin. Hän pelasi uransa viimeisen kauden 1995–1996 itävaltalaisessa Kapfenberger SV:ssä ja lopetti uransa kevääseen 1996. Roy toimii nykyään pelaaja-agenttina.

## Lähteet
*
*
*

### Viitteet
Hyviä enteitä

**Hyviä enteitä: Noita Agnes Nutterin Hienot ja Oikeat Ennustukset** () on Terry Pratchettin ja Neil Gaimanin vuonna 1990 ilmestynyt yhteistyöromaani. Kirjasta julkaistiin uusi suomennos vuonna 2020.

## Kirjan päähenkilöt
* Aziraphale – enkeli
* Crowley – demoni
* Agnes Nutter – 1600-luvulla elänyt noita 
* Newton Pulsifer – noidanmetsästäjä
* Anathema Nippell – noita, Agnes Nutterin jälkeläinen
* Ne (Adam, Wensleydale, Pepper, Brian) – neljä kylän lasta
* Sota, Nälänhätä, Kuolema, Saastuminen – neljä maailmanlopun ratsastajaa

## Sovitukset

5. syyskuuta 2014 BBC julkaisi uutisen, jonka mukaan kirjailijat Pratchett ja Gaiman tulevat tekemään ensimmäisen radioon tarkoitetun dramatisoinnin teoksesta yhteistyössä BBC Radio 4:n kanssa. Molemmilla tulee olemaan kuunnelmassa myös cameorooli. Kuunnelman päärooleissa ovat Colin Morgan (Newton Pulsifer), Charlotte Ritchie (Anathema Nippell), Mark Heap (Aziraphale) ja Peter Serafinowicz (Crowley). 

Huhtikuussa 2016 uutisoitiin että Neil Gaiman on kirjoittamassa kirjan pohjalta kuusiosaista televisiosarjaa. Kirjailijoiden oli tarkoitus tehdä projekti alun perin yhteistyönä, mutta Pratchett antoi vähän ennen kuolemaansa Gaimanille siunauksen tehdä työ yksin. Sarja julkaistiin Amazon Prime -suoratoistopalvelussa vuonna 2019. Palvelu tilasi sarjalle toisen kauden kaksi vuotta myöhemmin. Toinen kausi julkaistiin Amazon Prime palvelussa 2023. Päärooleissa sarjassa ovat Michael Sheen ja David Tennant.

## Lähteet

## Aiheesta muualla
* Johanna Sinisalo: Hyviä enteitä. Aikakone 3/1992.
* The Good Omens Lexicon . 
* Viitteitä kirjaan. L-Space.
Kim Alonen

**Kim Alonen** (s. 22. helmikuuta 1991) on suomalainen jalkapalloilija, pelipaikaltaan hyökkääjä. Hän edusti viimeksi Veikkausliigan Rovaniemen Palloseuraa.

## Seurajoukkueura

Alonen edusti juniorina Turun Palloseuraa ja kuului A-nuorten Suomen-mestaruuden vuonna 2008 voittaneeseen joukkueeseen. Kaudella 2009 hän pelasi lainalla Åbo IFK:ssa Kakkosta, jossa hän teki 11 maalia.

Kaudeksi 2010 Alonen siirtyi Myllykosken Palloon, jonka kanssa hän teki kaksivuotisen sopimuksen. Hän teki ensiesiintyminensä Veikkausliigassa 1. elokuuta 2010 ottelussa Tampere Unitedia vastaan. Kahta viikkoa aikaisemmin hän pääsi debytoimaan MYPAn riveissä kansainvälisillä kentillä 15. heinäkuuta 2010 pelatussa Eurooppa-liigan ottelussa andorralaista Sant Juliàa vastaan. Hän pelasi kauden 2010 aikana myös lainalla Kakkosen Kuusankoskessa, ja elokuussa hänet lainattiin loppukauden ajaksi Veikkausliigan JJK:hon.

MyPasta Alonen siirtyi vain yhden kauden jälkeen juuri liigaan palanneeseen Rovaniemen Palloseuraan.

## Maajoukkueura

Alonen on pelannut Suomen alle 17- ja alle 19-vuotiaiden maajoukkueissa.

## Lähteet

## Aiheesta muualla

* Kim Alosen esittely Rovaniemen Palloseuran sivustolla
* Kim Alosen esittely Veikkausliigan sivustolla
Soko 522

**Soko 522** oli SOKOn valmistama Jugoslavian ilmavoimien koulukone vuodesta 1955 vuoteen 1978. Koneen ensilento tehtiin helmikuussa 1955.

Soko 522:n suunnittelivat Sostaric, Marjanovic ja, jotka toimivat Ikarus-lentokonetehtaalla Zemunissa. Koneet valmistettiin Sokon tehtaalla Mostarissa. Niitä tehtiin 110 kappaletta vuosien 1955 ja 1961 välissä. 

## Spesifikaatio (Soko 522)
* pituus =8,8 m
* kantama 11 m
* korkeus 3,7 m
* siipipinta-ala 17.98 m²
* tyhjäpaino 2020 kg
* MTOW 2564kg
* voimalaiste Pratt & Whitney R-1340-AN-1 Wasp, 600 hv eli 441 kW
* suurin nopeus 333&nbsp;km/h
* kantama 605&nbsp;km
* lakikorkeus 5070 m
* nousunopeus 7,9 m/s eli noin 480 m/min
* aseistus: kaksi 12,7 mm Colt Browning  konekivääriä

## Aiheesta muualla
*Illustrated history of aviation ’’Modern Ikars“, IRO Vuk Karadzic&Sluzbeni list SFRJ, Belgrade, 1989. 
*Yugoslavian Air Force and Air Defence, group of authors, VINC, Belgrade, 1989.
Eesti (On My Mind)

”**Eesti (On My Mind)**” on Juice Leskisen säveltämä ja sanoittama kappale vuodelta 1983. Se sisältyi Juice Leskinen Grand Slamin albumiin *[[Boogieteorian alkeet peruskoulun ala-astetta varten, lyhyt oppimäärä]]*, ja se ilmestyi myös singlenä (B-puolella ”Kun rumba loppuu”). Levyllä kappaleen esittävät Juice Leskinen (laulu), Anssi Tikanmäki (haitari ja taustalaulu), Ila Loueranta (akustinen kitara ja taustalaulu), Puntti Valtonen (sähkökitara ja taustalaulu), Antti Tammilehto (basso ja taustalaulu), Vesa Sytelä (rummut, lyömäsoittimet ja taustalaulu), Toni Lähteenmäki (taustalaulu), Mika Sundqvist (taustalaulu) ja Nalle Lehtonen (trumpetti). Sovituksen on tehnyt Anssi Tikanmäki. 

Kun Leskinen kirjoitti kappaleen, hän ei ollut koskaan käynyt Virossa. Silti kappaleesta tuli myös siellä suosittu. Ivar Vigla teki siitä vironkielisen version nimellä ”Soome”. Suomeksi kappaleen kertosäkeessä lauletaan *Eesti, Eesti, Eesti, kaipaan sinne perkeleesti*. Viroksi sama kohta kuuluu: *Soome, Soome, perkele Soome ma tahan sinna saada*, joka on siis lähes sanatarkka käännös alkuperäisestä tekstistä. 

Timo Pennasen *[[Sisältää hitin]]* -listauksen perusteella kappale nousi Suomessa listasijalle 12.

Teflon Brothers on tehnyt oman version kappaleesta vuonna 2022.

## Lähteet
Viikingit (täsmennyssivu)

**Viikingit** tai **viikinki** voi tarkoittaa ainakin seuraavia:

## Viikingit-sanan merkityksiä
* viikingit, skandinaavista alkuperää olevia aseistautuneita merenkulkijoita 700–1000-luvuilla
* Vuosaaren Viikingit, helsinkiläinen urheiluseura
* FC Viikingit, helsinkiläinen jalkapalloseura
* Viikingit HC, vuosaarelainen jääkiekkoseura
* Salibandyseura Viikingit, helsinkiläinen salibandyseura
* *[[Viikingit (elokuva)|Viikingit]]* (*The Vikings*), Richard Fleischerin ohjaama elokuva vuodelta 1958
* *[[Viikingit (televisiosarja)|Viikingit]]* (*Vikings*), kanadalais-irlantilainen televisiosarja vuodelta 2013
* ”viikingit”, Suomessa svekomaaneista 1800-luvun lopulla käytetty pilkkanimi

## Viikinki-sanan merkityksiä
* Viikinki, moottorivene
* ”Viikinki”, Tony Halmeen käyttämä taiteilijanimi
* *[[Viikinki (dokumenttielokuva)|Viikinki]]*, suomalainen dokumenttielokuva Tony Halmeesta vuodelta 2022.

## Katso myös
*Viking
*Vikingen
*Vikingarna
Adaúto Domingues

**Adaúto Donizete Domingues** (s. 20. toukokuuta 1961) on brasilialainen entinen yleisurheilija, joka kilpaili estejuoksussa, keskimatkojen juoksussa ja kestävyysjuoksussa. Hän voitti Pan-Amerikan kisoissa kolme ja Etelä-Amerikan-mestaruuskilpailuissa kahdeksan mitalia. Domingues osallistui olympialaisiin kerran, vuonna 1988. Tuolloin hän oli mukana 3&nbsp;000 metrin estejuoksussa, jossa hän selviytyi välieriin saakka.

## Lähteet
Basiliski (täsmennyssivu)

**Basiliski** voi tarkoittaa seuraavia:

*basiliski, taruolento
*basiliskit (*Basiliscus*), matelijoiden suku
** basiliski (*Basiliscus basiliscus*), laji edellä mainitussa suvussa
*basiliski, olento Harry Potter -sarjassa
*Rokon basiliski, ajatuskoe

## Katso myös
*Basilisk, täsmennyssivu
Unohdetut jumalat

**Unohdetut jumalat** () on Neil Gaimanin vuonna 2001 ilmestynyt fantasiaromaani. Mika Kivimäen suomennos ilmestyi vuonna 2002 Otavan kustantamana.

Kirja on sovitettu tv-sarjaksi.

## Vastaanotto

Kriitikko Markku Soikkelin mukaan romaani kompastuu haluunsa antaa suuruuden vaikutelma. Juoni koostuu kolmesta eri osasta, jotka eivät muodosta onnistunutta kokonaisuutta. Jumalhahmot jäävät luonnosten tai lavasteiden asteelle. Päähenkilö ei ole hahmona kiinnostava, juoni on hieman liian ennalta-arvattava ja pitkitetty.

Kriitikko Toni Jerrmanin mukaan tarina etenee jouhevasti ja hauskasti ja sisältää kiehtovia aineksia. Toisaalta hän on todennut että *Unohdetut jumalat* ei ole kovin onnistunut romaani. Parhaimmillaan Gaiman on novelleissa.

Kirja on palkittu Hugo-, Nebula-, BSFA-, Locus- ja Stoker-palkinnoilla.

## Lähteet
Beagle (täsmennyssivu)

**Beagle** tarkoittaa seuraavia:

*Beagle, brittiläinen koirarotu
*Beagle, kraatteri Marsissa
*Beagle 2, Mars Express -luotaimen mukana ollut englantilainen laskeutuja
*656 Beagle, Aurinkoa kiertävä pikkuplaneetta
*Beaglensalmi, salmi Etelä-Amerikan Tulimaassa
;Britannian kuninkaallinen laivasto
* HMS Beagle (1804), Cruizer-luokan prikisluuppi
* HMS Beagle (1820), 10-tykkinen Cherokee-luokan prikisluuppi
* HMS Beagle (1854), Arrow-luokan tykkivene
* HMS Beagle (1872), 1-tykkinen Beagle-luokan kuunari
* HMS Beagle (1889), Beagle-luokan teräksinen potkurisluuppi
* HMS Beagle (1909), Beagle-luokan hävittäjä
* HMS Beagle (H30), B-luokan hävittäjä
* HMS Beagle (A319), Bulldog-luokan vedentutkimusalus.

## Sukunimi
*Jay Beagle (s. 1985), kanadalainen jääkiekkoilija
*Peter S. Beagle (s. 1939), yhdysvaltalainen fantasiakirjailija
Hasheem Thabeet

**Hasheem Thabeet** (s. 16. helmikuuta 1987 Dar es Salaam) on tansanialainen koripalloilija, joka on edustanut NBA:ssa
Memphis Grizzliesiä, Houston Rocketsia, Portland Trail Blazersia ja Oklahoma City Thunderia.

## Ura
Thabeet pelasi yliopistokoripalloa Connecticutin yliopistossa vuosina 2006–2009. Viimeisellä yliopistokaudellaan hän teki pisteitä keskimäärin 13,6 ottelua kohden. Thabeet osallistui  NBA:n varaustilaisuuteen, jossa Memphis Grizzlies varasi hänet toisena pelaajana. Thabeet joutui ensimmäisellä kaudellaan seuran farmiseuraan D-liigaan, mutta nousi takaisin Grizzliesin kokoonpanoon maaliskuussa 2010.

Helmikuussa 2011, kesken kauden 2010–2011, Grizzlies myi Thabeetin Houston Rocketsiin yhdessä ensimmäisen kierroksen varausvuoron kanssa vaihdossa Shane Battieriin. Hän pelasi Rocketsissa tuon kauden lopulla vain kaksi ottelua ja kaudella 2011–2012 viisi. Hän pelasi maalis-huhtikuussa 2011 myös D-liigan Rio Grande Valleyssä. Maaliskuussa 2012 Thabeet siirtyi Portland Trail Blazersiin osana pelaajakauppaa, jossa Rockets hankki Marcus Cambyn. Heinäkuussa 2012 hän teki vapaana pelaajana sopimuksen Oklahoma City Thunderin kanssa. 

## Lähteet

## Aiheesta muualla
* NBA:n pelaajaprofiili
Paolo Nocera

**Paolo Maria Nocera** (s. 25. heinäkuuta 1985 Rooma) on italialainen moottoriurheilija.

## Ura
Hän on kilpaillut Formula Renault sarjoissa vuosina 2003-04, Italian Formula 3 ja Euro Formula 3000 -sarjoissa vuosina 2004-05 ja 2006-07, F3 Euroseries ja Euroseries 3000 sarjoissa vuonna 2006 ja GP2 ja World Series by Renault sarjoissa vuonna 2008. Nocera ajoi kaksi kilpailua BCN Competicion -tallissa vuonna 2008 saavuttamatta pisteitä. Nocera voitti Italian Formula 3 -sarjan mestaruuden vuonna 2007. Hän ajoi neljä kilpailua WSR luokassa korvaten Duncan Tappyn.

## GP2 -tulokset

## Lähteet
The Jackson 5 Second National Tour

**The Jackson 5 US Tour** oli The Jackson 5 -yhtyeen toinen yhdysvaltojen-kiertue, joka käsitti 42 konserttia. Kaupungit, joissa yhtye esiintyi olivat muun muassa Philadelphia, New York ja Milwaukee. Kiertue päättyi 12. syyskuuta 1971 Honoluluun.

## Lähteet
*
Young Filmmakers

**Tv- ja elokuvakoulu Young Filmmakers** on nuorille suunnattu avoin mediakoulu, joka toimii Helsingissä, Lahdessa, Porvoossa ja Loviisassa.

Young Filmmakers (YF) on aloittanut toimintansa vuonna 2009. Koulun perusajatuksena on antaa nuorille realistinen kuva media-ammateista ja tukea oppilaiden audiovisuaalista harrastuneisuutta.

Media-alalla toimivien koulun omien ohjaajien lisäksi Young Filmmakersissa opettavat myös vierailevat televisio- ja elokuva-alan ammattilaiset, joiden avulla oppilaita tutustutetaan alan eri työtehtäviin. Koulu toteuttaa opintoretkiä ja projekteja, joissa tv- ja elokuvatyöhön tutustutaan käytännön tasolla. Young Filmmakers ylläpitää myös internet-tv:tä, jossa esitetään koulussa valmistuvia oppilastöitä.

Young Filmmakers tutkii ja kehittää jatkuvasti uusia tapoja lasten ja nuorten opettamiseen ja mediakasvatuksen toteuttamiseen. Koulu toimii yhteistyössä paikallisten media-alan toimijoiden ja nuorisokeskusten kanssa.

## Aiheesta muualla
*Tv- ja elokuvakoulu Young Filmmakersin kotisivut
Belfast (täsmennyssivu)

**Belfast** tarkoittaa seuraavia:

*Belfast, Pohjois-Irlannin pääkaupunki
*HMS Belfast, Britannian kuninkaallisen laivaston kevyt risteilijä
*USS Belfast (PF-35), yhdysvaltalainen fregatti
*''Belfast'', Kenneth Branagh’n elokuva vuodelta 2021
Bermuda (täsmennyssivu)

**Bermuda** tarkoittaa seuraavia:

*Bermuda, Britannian merentakainen alue
*bermuda-shortsit, lyhyet housut
*Bermudan kolmio, alue Atlantin valtameressä
;Britannian kuninkaallinen laivasto
* HMS Bermuda (1795), 14-tykkinen prikisluuppi
* HMS Bermuda (1805), Bermuda-luokan 18-tykkinen sluuppi
* HMS Bermuda (1808), Cherokee-luokan 10-tykkinen prikisluuppi
* HMS Bermuda (1813), luotsialus
* HMS Bermuda (1819), kuunari
* HMS Bermuda (telakka) kelluvatelakka
* HMS Bermuda (52), Crown Colony -luokan risteilijä
Emilio Nsue

**Emilio Nsue López** (s. 30. syyskuuta 1989 Palma, Espanja) on päiväntasaajanguinealainen jalkapalloilija. Hän edustaa englantilaista Middlesbroughia ja on pelipaikaltaan hyökkääjä.

## Seurajoukkueura
Nsue Mallorcan junioriakatemian kasvatti. Ensiesiintymisensä edustusjoukkueessa hän teki 3. helmikuuta 2008 ottelussa Villarrealia vastaan. Hän pelasi myös viikkoa myöhemmin ottelussa Almeríaa vastaan.

Kaudeksi 2008–2009 hän siirtyi lainasopimuksella Castellóniin. Hän sai kauden aikana kiitettävästi vastuuta ja teki muun muassa kaksi maalia ottelussa Levantea vastaan.

17. heinäkuuta 2009 Nsue lainattiin jälleen, tällä kertaa Real Sociedadiin. Hän aloitti kauden ailahdellen, mutta sen edetessä hän nousi joukkueensa hyökkäyspään luottopelaajaksi. Joukkue nousi kauden päätteeksi maan pääsarjaan Primera Divisióniin kolmen vuoden tauon jälkeen.

## Aiheesta muualla
* Emilio Nsuen tilastot BDFutbol-sivustolla
Berwick

**Berwick** tarkoittaa seuraavia:

*James FitzJames Berwick, kenraali ja Ranskan marsalkka
*Berwickin jäätikkö, Etelämantereella

;Paikkoja
*Berwick-upon-Tweed, kaupunki Pohjois-Englannissa
*Berwick, kaupunki Kanadan Nova Scotiassa
*Berwick, entinen kaupunki Kanadan Ontariossa
*Berwick, kaupunki Yhdysvaltojen Louisianassa
*Berwick, kaupunki Yhdysvaltojen Mainessa
*Berwick, kaupunki Yhdysvaltojen Pennsylvaniassa

;Britannian kuninkaallinen laivasto
* HMS Berwick (1679), 70-tykkinen kolmannen luokan linjalaiva
* HMS Berwick (1723), 70-tykkinen kolmannen luokan linjalaiva
* HMS Berwick (1743), 70-tykkinen kolmannen luokan linjalaiva
* HMS Berwick (1775), Elizabeth-luokan 74-tykkinen kolmannen luokan linjalaiva
* HMS Berwick (1781), kuudennen luokan alus
* HMS Berwick (1805), Trafalgarin taistelussa vallattu alus
* HMS Berwick (1809), Armada-luokan 74-tykkinen kolmannen luokan linjalaiva
* HMS Berwick (1902), Monmouth-luokan panssariristeilijä
* HMS Berwick (65), County-luokan raskas risteilijä
* HMS Berwick (F115), Rothesay-luokan fregatti
Smoke and Mirrors

**Smoke and Mirrors: Short Fictions and Illusions** on Neil Gaimanin vuonna 1998 ilmestynyt novellikokoelma.

## Vastaanotto

Markku Soikkelin mukaan Gaimanin kerronta toimii ehkä parhaiten novelleissa ja sarjakuvissa. *Smoke and Mirrorsin* novellit ovat hallittuja, mutta kertomuksen ilo on niissä enemmän kielessä kuin tarinassa. Usean novellin lukeminen peräkkäin on liian suuri annostus.

## Lähteet
Richard Henry Lee

**Richard Henry Lee** (20. tammikuuta 1732 Stratford, Virginia – 19. kesäkuuta 1794 Stratford) oli yhdysvaltalainen valtiomies, joka toimi ahkerasti Yhdysvaltain itsenäistymisen puolesta. Hän oli myös Yhdysvaltojen senaattori vuosina 1789–1792.

Yhdysvaltain itsenäistymisen kannattamisen lisäksi Lee tunnettiin vahvan liittovaltion tiukkana vastustajana.

## Lähteet

## Aiheesta muualla
Hiljainen pako

**Hiljainen pako** (*Silent Running*) on vuonna 1972 ilmestynyt yhdysvaltalainen tieteiselokuva. Sen ohjaaja Douglas Trumbull on tunnettu 1960- ja 1979-luvuilla tekemistään erikoistehosteista ja elokuva on hänen ensiohjauksensa.

## Tarina

Elokuvassa liikutaan tulevaisuudessa, missä kaikki maapallon kasvillisuus ja eläimistö on hävinnyt jonkin katastrofin johdosta, ja ekosysteemin viimeiset jäänteet pieneläimineen on sijoitettu rahtirakettien avaruudessa kuljettamiin valtaviin kasvihuoneisiin. Ihmiset ovat siirtyneet syömään kemiallisesti valmistettua mautonta ruokaa, joka maistuu myös *Valley Forge* -aluksen rahvaanomaiselle miehistölle sen yhtä jäsentä, ihanteellista ja ylimyksellistä hippityyppiä Freeman Lowellia (Bruce Dern) lukuun ottamatta. Hän valmistaa ruokansa avaruusaluksen kasvihuoneiden tuotteista. Lowell joutuu muun miehistön harjoittaman kiusaamisen ja pilkanteon kohteeksi.  

Kun Maasta tulee käsky tuhota kasvihuoneet, muut miehistön jäsenet ovat innoissaan saadessaan tilaisuuden palata takaisin maahan. Luontoa rakastava Freeman Lowell seuraa sivusta kolmen paratiisimaisen kasvihuonekuvun irrotusta ja tuhoamista ydinräjähteellä. Kun viimeinenkin aiotaan tuhota Lowell ryhdistäytyy pelastaakseen tuholta maailman viimeiset kasvit ja eläimet. Hän turvautuu väkivaltaan ja surmaa yhden työtovereistaan ja aiheuttaa kahden muun kuoleman. Yhteys maahan toimii, ja Lowellia neuvotaan hävittämään viimeinenkin kupu. 

Avaruusalus joutuu Saturnuksen renkaisiin, mutta selviytyy niiden aiheuttamasta myrskystä, jossa kuitenkin yksi kolmesta kävelevästä pikkurobotista menehtyy. Robottien liikkuminen toteutettiin raaja-amputoitujen näyttelijöiden avulla, jotka olivat laitteiden sisällä. Yksin avaruuteen jäänyt Lowell kehittää tunnesuhteen robotteihin, joille hän  antaa nimet Tupu, Hupu ja Lupu. Robotit olivat esikuvana Tähtien sota -elokuvien R2D2 -robotille.

Pelastusalus saa uudelleen yhteyden kadoksissa olleeseen Lowelliin, joka joutuu ratkaisun eteen. Hän opettaa ainoan ehjäksi jääneen robotin, Tupun, hoitamaan ekosysteemiä, joka oli vähällä kuihtua valon puutteeseen ennen kuin Lowell ymmärsi asentaa kupuun lamppuja. Välttääkseen pelastajien saapumisen ja viimeisen kasvihuoneen tuhon, Lowell jättää sen robotin hoidettavaksi, irrottaa kuvun aluksesta ajelehtimaan yksin avaruuteen ja räjäyttää avaruusaluksensa ennen pelastajien saapumista. 
Elokuvan tunnusmusiikin laulaa Joan Baez.

## Arvioita
*[[Video-opas|Video-oppaassa]]* vuodelta 1994 Markku Salmi piti *Hiljaista pakoa* onnistuneena ekologisena tieteistarinana ja antoi sille neljä tähteä viidestä, mikä vastaa sanallista arviota ”erinomainen”.

## Lähteet

## Aiheesta muualla
* 
* 
* 
*
Lods

**Lods** [lɔː] on kunta itäisessä Ranskassa Burgundi-Franche-Comtén hallintoalueella Doubsin departementissa. Kunnan asukasluku vuonna 2017 oli 225. Se kuuluu departementissaan Ornansin kantoniin Besançonin arrondissementissa. Lods kuuluu kauneimpien ranskalaiskylien järjestöön *[[Les Plus Beaux Villages de France]]*.

Lods sijaitsee Loue-joen varrella noin 12 kilometriä Ornansin ja 37 kilometriä Besançonin kaakkoispuolella. Naapurikuntia ovat pohjoisessa Lavans-Vuillafans ja Les Premiers-Sapins, idässä Mouthier-Haute-Pierre, lounaassa Longeville ja lännessä Vuillafans ja Échevannes.

## Lähteet

## Aiheesta muualla

*Lodsin matkailusivusto
Aarteita ja muistoesineitä

**Aarteita ja muistoesineitä** () on Neil Gaimanin vuonna 2006 ilmestynyt novellikokoelma. Kirjava on julkaissut valikoiman alkuteoksesta Johanna Vainikainen-Uusitalon suomentamana vuonna 2006.

## Suomalaisen laitoksen sisällys
* ”Vihreiden kirjainten arvoitus” (A Study in Emerald, 2003) – Hugo-palkinto 2004, Locus-palkinto 2005
* ”Kaamean himon yön salatun talon kasvottomien orjien kielletyt morsiamet” (Forbidden Brides of the Faceless Slaves in the Secret House of the Night of Dread Desire, 2004) – Locus-palkinto 2005
* ”Soraa muistojen tieltä” (The Flints of Memory Lane, 1997)
* ”Sulkemisaika” (Closing Time, 2002) – Locus-palkinto 2003
* ”Kitkerää paahtoa” (Bitter Grounds, 2003)
* ”Ne muut” (Other People, 2001)
* ”Aarteita ja muistoesineitä” (Keepsakes and Treasures, 1999)
* ”Harlekiini Valentiini” (Harlequin Valentine, 1999)
* ”Susanin ongelma” (The Problem of Susan, 2004)
* ”Sivuja päiväkirjasta, joka löytyi pitkänmatkan bussiin jätetystä kenkälaatikosta jostain Oklahoman Tulsan ja Kentuckyn Louisvillen väliltä” (Pages from a Journal Found in a Shoebox Left in a Greyhound Bus Somewhere Between Tulsa, Oklahoma, and Louisville, Kentucky, 2002)
* ”Laakson kuningas” (The Monarch of the Glen, 2003)
* Kirjailijan jälkisanat 

## Vastaanotto

*[[Helsingin Sanomat|Helsingin Sanomien]]* Jussi Ahlroth kirjoitti, että Gaiman on kirjailijana parhaimmillaan novelleissa. Kokoelma on kuitenkin epätasainen: mukaan mahtuu harhalaukauksia ja täysosumia.

## Lähteet

## Aiheesta muualla
* Duncan Lawie: Fragile Things . Zone-sf.com 2007.
Heavy Metal Payback

**Heavy Metal Payback** on Bushidon kuudes sooloalbumi, joka julkaistiin 10. lokakuuta 2008. Se oli parhaimmillaan listaykkönen viikon verran saksalaisen Media Control Charts listalla, jonka myötä se oli Bushdon toinen listaykkösenä ollut albumi. Lisäksi albumi oli useamman viikon verran myös Itävallan TOP 40 ja Sveitsin Hitparade listan toinen lokakuussa 2008. Varsinaiselta levyltä julkaistiin kaksi singleä Ching Ching ja Für immer jung ja Premium Edtitionista yksi Kennst du die Stars. 

## Kappaleet
# 
# 
# 
#  (feat. Nyze)
# 
# 
# 
# 
# 
#  (feat Bizzy Montana)
#  (feat. Cassandra Steen)
# 
# 
# 
#  (feat. Karel Gott)
# 
# 
# 
# 

**Premium Edition (CD + DVD)**
# 
# 
#  (feat. Oliver Pocher)
#  (feat. Chakuza)

## Listasijoitukset

## Lähteet
Jonathan Strange & herra Norrell

**Jonathan Strange & herra Norrel** () on Susanna Clarken vuonna 2005 ilmestynyt esikoisromaani.

## Palkinnot

*Jonathan Strange & herra Norrell* on saanut muun muassa seuraavat palkinnot:

* British Book Industryn vuoden tulokas 2005
* Locus-palkinto 2005 (esikoisromaanit)
* Hugo-palkinto 2005
* Mythopoeic-palkinto 2005
* World Fantasy -palkinto 2005

Lisäksi teos on ollut ehdokkaana muun muassa seuraaville palkinnoille:

* Booker-palkintoehdokas 2004
* Whitbread-palkintoehdokas 2004
* IHG–palkintoehdokas 2004 (esikoisromaanit)
* Nebula-palkintoehdokas 2005

## Vastaanotto

*[[Tähtivaeltaja]]*-lehden Toni Jerrmanin mukaan *Jonathan Strange & herra Norrell* on huomattavasti laajalla markkinoinnilla kohotettua mainettaan heikompi teos. Romaani toimii hyvin kirjoitettuna viihteenä, mutta siinä ei ole lainkaan älyllistä haastetta lukijalle.  

## Lähteet

## Aiheesta muualla
* The Complete Review. 
* John Clute: Please Open the Gate. Scifi.com. 
* Cheryl Morgan: Regency Magic. Emerald City, syyskuu 2004. 
* Thomas M. Wagner: Jonathan Strange & Mr Norrell. SF Reviews.net. 
* Russ Allbery: Jonathan Strange & Mr Norrell. 15.9.2005. 
* Luc Reid: Magic Chuses To Reemerge in Regency England. 27.9.2004. 
* Jussi Ahlroth: Viihdettä, ei sen suurempaa. Helsingin Sanomat 30.11.2005.
* Jo Walton: A great castle made of sea: Why hasn’t Susanna Clarke’s Jonathan Strange & Mr. Norrell been more influential? Tor.com 29.7.2010.
Sheldon Brown

**Sheldon Brown** (14. heinäkuuta 1944 – 4. helmikuuta 2008) oli yhdysvaltalainen polkupyörämekaanikko ja tekninen auktoriteetti. Hän ylläpiti www-sivustoa, joka sisälsi tietoa polkupyörien tekniikasta ja korjaamisesta sekä polkupyöräsanaston. Hän myös ylläpiti ja kirjoitti runsaasti perheensä pyörämatkoista Ranskaan. 

Sheldon Brownilla oli sukujuuret Suomeen, koska hänen isoisoisänsä Anders Johansson Junnila (s.1843, myöhempi nimi Anders Brown) oli kotoisin Kälviältä.

## Lähteet

## Aiheesta muualla
* Sheldon Brownin kotisivut
* englantilais-ranskalainen pyöräsanakirja
Electro Ghetto (kappale)

**Electro Ghetto** on Bushidon ensimmäinen single Electro Ghetto albumilta ja se julkaistiin vuonna 2004. Kappaleen sanoittivat Bushido ja Ilan.

## Listasijoitukset

## Lähteet
Myötöraja

**Myötöraja** tarkoittaa vetojännityksen suuruutta sillä hetkellä, kun jossakin aineessa tapahtuu pysyväksi jäävä muodonmuutos. Kun jännitys loppuu, aine ei sen jälkeen enää palaakaan siihen muotoon, missä se alun perin oli, koska myötörajan kohdalla se menettää kimmoisuutensa.

## Katso myös
* Lujuusoppi
* Jännitys-venymäkäyrä

## Lähteet
Hoffnung stirbt zuletzt

**Nie wieder** on Bushidon toinen single Electro Ghetto albumilta ja se julkaistiin vuonna 2005. Kappaleen sanoittivat Bushido, Cassandra Steen, Ilan ja Martin Stock. Vierailevana artistina oli Cassandra Steen.

## Listasijoitukset

## Lähteet
Nie ein Rapper

**Nie ein Rapper** on Bushidon neljäs single ja ainoa single Carlo, Cokxxx, Nutten II albumilta ja se julkaistiin vuonna 2005. Kappale oli samplattu Arcanan kappaleesta "Innocent Child". Bushido esiintyi kappaleessa toisella taiteilijanimellään Sony Black.

## Listasijoitukset

## Lähteet
Nos rues

**Nos rues** on Tunisianon toinen single Le Regard des Gens albumilta ja se julkaistiin vuonna 2008. Kappaleen sanoittivat Elkalife ja Tunisiano.

## Lähteet
Le regard des gens (kappale)

**Le Regard des Gens** on Tunisianon kolmas single samannimiseltä albumilta ja se julkaistiin vuonna 2008. Kappaleen sanoittivat Greg K ja Tunisiano.

## Lähteet
Martha (vuoden 1974 elokuva)

**Martha** on Rainer Werner Fassbinderin ohjaama saksalainen televisiolle tehty elokuva, joka valmistui 1973, ja sai ensi-iltansa vuonna 1974. Elokuva perustuu Cornell Woolrichin novelliin ”For the Rest of Her Life”. Tekijänoikeuskiistat estivät elokuvan esittämistä kaksikymmentä vuotta.

Elokuva on sadomasokistisen avioliiton kuvaus, jossa nuori nainen syöksyy naimisiin vanhemman varakkaan miehen kanssa, joka osoittautuu sadistiksi. Kritiikissä todetaan komean melodraaman tarjoavan katsojalle kiehtovan hallittua teatraalisuuden, värien ja kameran käyttöä. Elokuva on visuaalisesti harkittu kokonaisuus, ja se kuvaa, kuinka kasvatusta, osin sivistystäkin, voi käyttää alistamisen keinona.

Elokuvaa ei ensimmäisten esitysten jälkeen juurikaan esitetty kahteenkymmeneen vuoteen, mutta esimerkiksi Suomessa sen esitti maaliskuussa 1988 Centre culturel français.

## Näyttelijät

## Lähteet

## Aiheesta muualla
* ''Martha'', Fassbinder Foundation
Nie wieder

**Nie wieder** on Bushidon toinen single Electro Ghetto albumilta ja se julkaistiin vuonna 2004. Kappaleen sanoittivat DJ Desue ja Bushido.

## Listasijoitukset

## Lähteet
Nauta (täsmennyssivu)

**Nauta** voi tarkoittaa esimerkiksi seuraavia:

* nauta (*Bos taurus*), märehtivä sorkkaeläin
* *[[Nauta (lehti)|Nauta]]*, FABA Kotieläinjalostuksen julkaisema lehti
* Nauta, kaupunki Perussa
* Nauta, uuden aallon punk-yhtye

## Sukunimenä

* Kate Nauta (s. 1982), yhdysvaltalainen malli ja näyttelijä
* Walle Nauta (1916–1994), alankomaalais-yhdysvaltalainen neurotieteilijä
* Yvonne Nauta (s. 1991), alankomaalainen pikaluistelija
ORP Kaszub

**ORP Kaszub** on ollut kolmen Puolan merivoimien aluksen nimenä.
*ORP Kaszub (1921), V105-luokan torpedovene
*ORP Kaszub (1954), M-XV-luokan sukellusvene
*ORP Kaszub (1986), korvetti.
Keralannauruli

**Keralannauruli** (*Trochalopteron cachinnans*) eli aiemmalta nimeltään **madrasinnaurutimali** on erittäin uhanalainen Intian eteläosassa tavattava pyrstötimaleihin kuuluva varpuslintu.

## Koko ja ulkonäkö
Kooltaan keralannauruli on noin 21&nbsp;cm. Selästään laji on väritykseltään oliivinruskea ja pää sekä kurkku ovat väriltään mustat. Leveähköt silmäkulmajuovat ovat väriltään valkoiset. Rinta ja vatsa ovat väriltään punaruskeat tai harmahtavat. Keralannaurulin laulu on pitkä sarja voimistuvia ja nousevia nasaalisia ääniä.

## Levinneisyys ja elinympäristö
Keralannaurulia tavataan Intian eteläosista Tamil Nadun ja Karnatakan osavaltioiden vuoristoalueilta. Linnun elinympäristöä ovat kosteiden metsien aluskasvillisuus erityisesti metsäiset laaksot ja kukkuloiden rinteet. Lajia voidaan tavata myös puutarhoista sekä pensaikoista ja hyvin harvinaisena myös tee- ja eukalyptusviljelmiltä. Keralannaurulin elinympäristöt sijaitsevat 1&nbsp;200&ndash;1&nbsp;900 metrin korkeudella merenpinnasta.

## Elintavat
Keralannaurulin ravintoa ovat hyönteiset, kukkien mesi, kukat, hedelmät ja marjat. Lajin pesimäkausi kestää tammikuusta heinäkuulle. Naaras munii kahdesta kolmeen munaa.

## Kanta ja uhat
1900-luvun alussa keralannauruli oli vielä hyvin yleinen. Nykyään kannan kooksi arvioidaan 2&nbsp;500&ndash;10&nbsp;000 yksilöä. Suurimmat uhat lajille ovat metsien hakkuut polttopuiksi ja tee- sekä eukalyptusplantaaseiksi. Korkealla elävänä lajina se on mahdollisesti herkkä myös ilmastonmuutokselle.

## Lähteet
Canadian Hot 100

**Canadian Hot 100** on kanadalainen singlejen suosiota mittaava lista, jonka *[[Billboard]]*-lehti julkaisee viikoittain. Ensimmäisen kerran lista julkaistiin kesäkuussa 2007.

Canadian Hot 100 -listaa pidetään samalla periaatteella, kuin Billboard Hot 100 -listaakin. Listasijoitukset perustuvat radiosoittoon ja myyntiin; myyntiä seurataan maanantaista sunnuntaihin ja radiosoittoa keskiviikosta tiistaihin. *Billboard* kokoaa ja julkaisee listan suurelle yleisölle torstaina. Listan viimeiseksi päiväksi merkitään seuraavan viikon lauantai.

## Lähteet

## Aiheesta muualla
* Billboard.com
Marcello Puglisi

**Marcello Puglisi** (s. 17. toukokuuta 1986 Trescore Balneario) on italialainen moottoriurheilija. 

Hän on kilpaillut urallaan Formula Renault-, Italian Formula 3-, Euroseries 3000-, Le Mans Series-, GP2- ja International Formula Master -sarjoissa. Puglisi ajoi GP2-urallaan kaksi kilpailua Durango-tallissa saavuttamatta pisteitä. Hän kilpaili Aasian GP2 -sarjassa Piquet Sports-tallissa ja sijoittui parhaimmillaan 9:nneksi. Puglisi voitti Italian Formula Masters -sarjan mestaruuden vuonna 2008. 

## Tulokset
### GP2 -tulokset

### Aasian GP2 -tulokset

## Lähteet
ORP Wicher (1958)

**ORP Wicher** (runkonumerot 54 ja vuodesta 1960 alkaen 274) oli Puolan laivaston Neuvostoliitosta 1958 ostettu Smiełyj-luokan hävittäjä ''Skoryy'' () (projekti 30bis NATO:Skoryy-luokka). Alus poistettiin palveluksesta 1974.

## Valmistus
Alus tilattiin A. A. Ždanovin telakalta Pietarista, missä köli laskettiin 30. maaliskuuta 1949. Alus laskettiin vesille 14. elokuuta 1949 nimellä *Skoryy* ja valmistui 26. syyskuuta 1950. Se otettiin palvelukseen 28. tammikuuta 1951 Neuvostoliiton laivastoon. Se siirrettiin 29. kesäkuuta 1958 Puolan merivoimiin aluksi lainattuna, kunnes Puola lunasti vuonna 1965 aluksen.

## Palvelus
*Wicher* liitettiin Oksywieen 7. hävittäjäviirikköön, jonka mukana se teki laivastovierailuja 1959 Brestiin, 1960 Portsmouthiin, Rostockiin ja Leningradiin, 1965 Helsinkiin, 1967 Edinburghiin ja Tukholmaan sekä 1968 Helsinkiin, Rotterdamiin ja Rostockiin. Alus oli vuodesta 1970 alkaen tukikohta-aluksena 9. rannikkolaivueessa Helissä, kunnes se poistettiin palveluksesta vuoden 1974 lopulla.

## Lähteet
*

### Viitteet
Sam Witwer

**Samuel Stewart ”Sam” Witwer** (s. 20. lokakuuta 1977 Glenview, Illinois, Yhdysvallat) on yhdysvaltalainen näyttelijä ja muusikko. Hän on esiintynyt useiden televisiosarjojen jaksoissa, kuten *[[Taisteluplaneetta Galactica (vuoden 2004 televisiosarja)|Taisteluplaneetta Galacticassa]]*, *[[C.S.I.|C.S.I.:ssä]]*, *[[Dexter]]issä* ja * [[Supergirl]]issä* . Hän on esiintynyt myös muutamissa elokuvissa ja myös ääninäyttelee päähenkilöä Galen Marekia *[[Star Wars: The Force Unleashed]]* -videopelissä. Witwer esiintyy myös Maulin äänenä animaatiosarjoissa *[[Star Wars: The Clone Wars (televisiosarja)|Star Wars: The Clone Wars]]* ja *[[Star Wars Rebels]]* sekä elokuvassa **. Hän esiintyi myös Riverdalen neljänellä tuotantokaudella vuonna 2019. Witwer teki pääroolin pelissä *[[Days Gone]]* (2019), jossa hän esitti henkilöä Deacon St. John.

## Filmografiaa
St Lawrence Ground

**St. Lawrence Ground** on krikettikenttä Canterburyssä, Englannissa. Se toimii Kent County Cricket Clubin kotikenttänä. Kentän keskellä kasvaa lehmus, mikä on harvinaista, koska yleensä krikettikentät ovat puuttomassa ja pensaattomassa maastossa. Kentällä on pelattu krikettiä vuodesta 1847.
Lauri Lamminmäki

**Lauri Ilmari Lamminmäki** (27. lokakuuta 1917 Kuusamo – 6. marraskuuta 1987 Espoo) oli suomalainen ekonomi, mainostoimittaja ja runoilija.

Lamminmäen isä oli taivalkoskelainen metsäteknikko ja kunnallismies Severus Lamminmäki. Hän kävi Oulun lyseota 1927–1933 ja pääsi ylioppilaaksi Haapaveden yhteiskoulusta 1938. Lamminmäki valmistui ekonomiksi Kauppakorkeakoulusta 1943.

Lamminmäki oli mainostoimittajana Suomen ilmoituskeskuksessa ja SEKissä sekä filmikäsikirjoittajana Suomi-Filmin palveluksessa 1940–1942.

Sotavuosina tk-miehenä toimineen Lauri Lamminmäen runoja julkaistiin ensimmäisenä *Nuoret runoilijat*-antologiassa 1943 sekä Olavi Paavolaisen toimittamassa runoantologiassa *[[Täältä jostakin (runoantologia)|Täältä jostakin : Suomen kenttäarmeijan runoja]]* (WSOY 1943). Oman runokokoelmansa *Rauhan vaunut* Lamminmäki julkaisi 1945. Lamminmäki laati myös käsikirjoituksen Ilmari Unhon 1948 ohjaamaan elokuvaan *[[Ruusu ja kulkuri]]*, joka kertoo Limingasta kotoisin olleen oopperalaulaja Abraham Ojanperän elämästä. 

## Teoksia
* *Nuoret runoilijat 1943*. WSOY 1943. Sisältää runoja seuraavilta kirjoittajilta: Kalervo Hortamo, Hilkka-Helinä Hyvärinen, Veikko Kolula, Lauri Lamminmäki, Elisabet Laurila, Aila Meriluoto, Yrjö Oinonen ja Kerttu Rukala.
* *Rauhan vaunut* : runoja.   Otava 1945

## Lähteet
* 
* Kirjasampo.fi: Lauri Lamminmäki
* Juri Nummelinin Julkaisemattomia-blogi 21.9.2009 : Sotanovelliprojekti: Kenen uraa sota auttoi?
* KirjastoVirma : Taivalkoskelaisia kirjailijoita 
* Lauri Lamminmäen kuolinilmoitus (maksullinen artikkeli) Helsingin Sanomat 5.12.1987, HS Aikakone. Viitattu 8.5.2018.
Oliivitimalit

**Oliivitimalit** (*Malacocincla*) on kerttutimalien heimoon kuuluva varpuslintusuku. Oliivitimalien sukuun kuuluu BirdLife Suomen mukaan kolme lajia.

## Oliivitimaleihin kuuluvia lajeja
* Köynnöstimali (*Malacocincla sepiaria*)
* Oliivitimali (*Malacocincla abbotti*)
* Säderintatimali (*Malacocincla perspicillata*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006)
Bradley Monton

**Bradley Monton** (s. 1972) on yhdysvaltalainen filosofian tutkija. Hän väitteli filosofian tohtoriksi Princetonin yliopistosta vuonna 1999. Hän toimii filosofian professorina Coloradon yliopistossa Boulderissa. Montonin erityisaloina ovat tieteenfilosofia, fysiikan filosofia, probabilistinen/formaali tietoteoria, uskonnonfilosofia ja ajan filosofia. Yksi hänen päätutkimusalueistaan nykyään koskee tieteeseen perustuvia argumentteja Jumalan olemassaolon puolesta. Hän tutkii myös kysymyksiä, jotka liittyvät todennäköisyyspäättelyyn.

## Teokset

* Monton, Bradley (toim.): *Images of Empiricism: Essays on Science and Stances*, with a Reply from Bas C. van Fraassen. Oxford: Oxford University Press, 2007. .
* *[[Seeking God in Science|Seeking God in Science: An Atheist Defends Intelligent Design]]*. Broadview Press 2009. 

## Aiheesta muualla

* Bradley Montonin kotisivut
Eleonore Stump

**Eleonore Stump** (s. 1947) on yhdysvaltalainen tutkija. Hän toimii filosofian professorina St. Louisin yliopistossa. Stumpin pätevyysalueita ovat keskiajan filosofia, uskonnonfilosofia ja metafysiikka. Stump on toiminut puheenjohtajana Amerikan filosofisen yhdistyksen keskusjaostossa sekä yhdistyksessä nimeltä The Society of Christian Philosophers.

## Kärsimyksen ongelma
Stump on käsitellyt kärsimyksen ongelmaa erityisesti teoksessaan Wandering in the Darkness sekä luennossa Job - The Problem of evil . Stumpin mielestä kärsimyksen ongelmaan löytyy ratkaisu omaksumalla niin sanottu toisen persoonan näkökulma. Job saa kärsimyksen ongelmaan vastauksen pääsemällä kokemukselliseen kosketuksiin sen kanssa, että Jumala suhtautuu luomiinsa olentoihin huolehtivalla rakkaudella.

## Teokset
*Wandering in Darkness: Narrative and the Problem of Suffering. Oxford: Oxford University Press, 2010).
*"Religion, philosophy of", teoksessa E. Craig (toim.), Routledge Encyclopedia of Philosophy. London: Routledge. Viitattu 16.9. 2010, http://www.rep.routledge.com/article/K113
*Oxford Handbook on Thomas Aquinas, co-edited with Brian Davies, (Oxford: Oxford University Press, 2010).
*Boethius's De topicis differentiis (Ithaca: Cornell University Press, 1978), Second printing, 1989.
*Cambridge History of Later Medieval Philosophy, associate editor with editors N. Kretzmann, A. Kenny, and J. Pinborg (Cambridge: Cambridge University Press, 1982).
*Hamartia:  The Concept of Error in the Western Tradition:  Essays in Honor of John Crosset, (with others), (Edwin Mellen Press, 1983).
*Simon of Faversham's Quaestiones super librum elenchorum, (with others), (Pontifical Institute Press, 1984).
*Boethius's In Ciceronis Topica, (Ithaca: Cornell University Press, 1988).
*The Cambridge Translations of Medieval Philosophical Texts,  vol. 1 (with Norman Kretzmann) (Cambridge: Cambridge University Press, 1988). 
*Dialectic and Its Place in the Development of Medieval Logic, (collected essays), (Ithaca: Cornell University Press, 1989).
*Hermes and Athena:  Biblical Exegesis and Philosophical Theology, co-editor with Thomas Flint (South Bend: University of Notre Dame Press, 1993).
*The Cambridge Companion to Aquinas, co-editor with Norman Kretzmann (Cambridge: Cambridge University Press, 1993).
*Reasoned Faith, editor (Ithaca: Cornell University Press, 1993).
*Philosophy of Religion:  The Big Questions, co-editor with Michael Murray (Blackwell, 1999 (appeared in 1998)).
*Aquinas's Moral Theory: Essays in Honor of Norman Kretzmann, co-editor with Scott MacDonald (Ithaca: Cornell University Press, 1999).
*The Cambridge Companion to Augustine, co-editor with Norman Kretzmann (Cambridge: Cambridge University Press, 2001).  Second printing, 2002.

## Lähteet

## Aiheesta muualla
*Eleonore Stumpin kotisivut
*Eleonore Stumpin nettiartikkeleita
Love or Nothing

**Love or Nothing** on Uriah Heepin kappale vuodelta 1978, joka julkaistiin *[[Fallen Angel]]* -albumilla, vaikka singlen kansikuvassa näkyykin *[[Innocent Victim]]* -albumin kannen käärme. Kappaletta ei julkaistu singlenä yhtyeen kotimaassa Britanniassa – sen sijaan se ilmestyi ainakin Länsi-Saksassa, Itävallassa, Etelä-Afrikassa, Australiassa ja Uudessa-Seelannissa. Länsi-Saksassa kappale ylsi sijalle 36.

”Love or Nothing” on yhtyeen kitaristi-kosketinsoittaja Ken Hensleyn kirjoittama, ja edustaa tyyliltään yhtyeen 1970-luvun loppupuolen materiaalille tyypillistä kaupallisempaa, AOR-vaikutteista tuotantoa.

Singlen b-puolella oli *Fallen Angelille* kuulumaton kappale ”Gimme Love (Struttin')”, jonka työstöön on osallistunut koko yhtye Ken Hensleytä lukuun ottamatta.

## Kappaleet
**A-puoli**
#
**B-puoli**
#

## Lähteet
*Uriah Heep – Love or Nothing (Song)

### Viitteet
Endgegner

**Endgegner** on Bushidon viides single ja ensimmäinen single Staatsfeind Nr. 1 albumilta ja se julkaistiin vuonna 2005. Kappaleen sanoittivat Bushido ja Rizbo.

## Listasijoitukset

## Lähteet
Augenblick

**Augenblick** on Bushidon kuudes single ja toinen single Staatsfeind Nr. 1 albumilta ja se julkaistiin vuonna 2006. Kappaleen sanoittivat Bushido ja TSI.

## Listasijoitukset

## Lähteet
Von der Skyline zum Bordstein zurück (kappale)

**Von der Skyline zum Bordstein zurück** on Bushidon seitsemäs single ja ensimmäinen single samannimiseltä albumilta ja se julkaistiin vuonna 2006. Kappaleen sanoitti ja tuotti Bushido.

## Listasijoitukset

## Lähteet
Chiribayanpaimenkoira

**Chiribayanpaimenkoira** on sukupuuttoon kuollut perulainen koirarotu.

## Ulkonäkö
Chiribayanpaimenkoira oli keskikokoinen ja sillä oli pitkä, kellertävän harmaa (beige) karvapeite ja lyhyt kuono.

## Alkuperä
Rotu oli saanut nimensä Etelä-Perussa vuosina 900–1350 vaikuttaneesta *[[Chiribaya (kulttuuri)|chiribaya]]*-kulttuurista. Asiantuntijat uskovat sitä arvostetun sen laaman paimennuskyvyistään. Perulainen antropologi Sonia Guillen löysi sen muumioituneita jäännöksiä tutkiessaan hautakammioita Osmoren jokilaaksossa. Ne löydettiin maahan haudattuna läheltä omistajien hautoja, minkä Guillen uskoo viittaavan siihen että kulttuurissa kunnioitettiin syvästi tätä perheen seuralaista.

## Lähteet
Joustava Moraali

**Joustava Moraali** on tamperelainen rap-yhtye, jonka muodostavat Konala Cartellissa Tunkiona tunnettu Tuukka Heinonen sekä mm. DJ Otto Stadista ja Otto Martikainen -nimillä tunnettu Otto Kallioinen.

Joustavan Moraalin ensimmäinen albumi *[[P*skaa jatsia]]* julkaistiin 2. kesäkuuta 2010. 

## Diskografia
### Albumit
* *[[P*skaa jatsia]]* (2010)

### Muilla julkaisuilla
**[[Syvällä Pelissä Vol. 1]]* -kokoelmalla kappale "Tulijuomaa".

## Aiheesta muualla
* Joustava Moraali MySpace -sivustolla
* Joustavan Moraalin videohaastattelu Redrum-187 -sivustolla
Dumfriesshirenkettukoira

**Dumfriesshirenkettukoira** (*Dumfriesshire Black and Tan Foxhound*) on sukupuuttoon kuollut skotlantilainen koirarotu. Sitä käytettiin saukkokoiran jalostuksessa, mikä kuitenkin lopetettiin vuonna 1978 saukon metsästyksen kieltämisen jälkeen.

## Ulkonäkö
Dumfriesshirenkettukoira oli kookas. Se oli aina väriltään musta ruosteenruskein merkein (black-and-tan).

## Alkuperä
Sir John Buchanan Jardine, vuonna 1937 ilmestyneen *Hounds of the World* -teoksen kirjoittaja aloitti rodun jalostamisen vuonna 1921 käyttämällä walesinkettukoira-taustaista englanninkettukoiraa nimeltä *Whipcord*, vihikoiraa nimeltä *Ledburn Boswell* ja gascogne-saintongenajokoiraa nimeltä *Triomphe*. Jalostuksen alussa syntyi mm. yksilö *Harlequin*, joka oli taustaltaan 3/4 kettukoira ja 1/4 vihikoira. Myöhemmin Buchanan käytti jalostukseen myös black-and-tan-värisiä englanninkettukoiria, mm. *Silverton Woodman*- ja *Croome Clansman* -sukuisia. Lisäksi hän käytti Tynedale'sta ja College Valley'stä peräisin olleita kettukoiria. Jalostus vaikeutui jo toisen maailmansodan myötä, minkä lisäksi 2000-luvun alussa voimaan tullut metsästyslaki kielsi ketun metsästyksen koirien avulla. Tämän seurauksena tuolloin vielä olemassa olleen ajueen yksilöt erotettiin toisistaan ja myytiin ranskalaisille ja amerikkalaisille metsästäjille. 

Dumfriesshirenkettukoirat esittivät vihikoiria vuoden 1978 elokuvassa *The Thirty Nine Steps*, joka kuvattiin osittain Kettleholmissa.

## Katso myös
* Virginiankettukoira

## Lähteet